laion/Wikipedia-Exotic huggingface dataset:
আল-ইসলাহ জামে মসজিদ

আল-ইসলাহ জামে মসজিদ (ইংরেজি: Al-Islah Mosque) মার্কিন যুক্তরাষ্ট্রের মিশিগান প্রদেশের হ্যামট্রামিক শহরে অবস্থিত একটি মসজিদ।যুক্তরাষ্ট্রের ইতিহাসে সর্বপ্রথম রাষ্ট্রীয় অনুমোদনে এই মসজিদে মাইকের মাধ্যমে আজান হয় এটি আল-ইসলাহ ইসলামিক সেন্টার বা আল-ইসলাহ জামে মসজিদ নামেও পরিচিত। মসজিদটি ২০০০ সালে আল্লামা আব্দুল লতিফ চৌধুরী ফুলতলী রঃ এবং যুক্তরাষ্ট্র প্রবাসী বাংলাদেশীদের দ্বারা নির্মিত হয়। এই মসজিদের প্রতিষ্ঠাতা আল্লামা আব্দুল লতিফ চৌধুরীর এবং তাহার অণুসারী মার্কিন বাংলাদেশীরা। মিশিগানের ইসলামিক সেন্টার অব আমেরিকা যে মসজিদের নাম আল-ইসলাহ মসজিদ। এই মসজিদ যুক্তরাষ্ট্রের ইতিহাসে সর্বপ্রথম রাষ্ট্রীয় অনুমোদনে মাইকের মাধ্যমে আজান হয়। ইহা ২০০০ সালে জোসেফ কাম্পুওর দোকানের সামনে এবং পরে ২০০১ সালে একটি মেডিক্যাল ক্লিনিকে স্থানান্তরিত করা হয়। ২০০৪ সালে মসজিদ পাশের জমি ক্রয় করে, যাতে একটি মাদ্রাসা স্থাপন করতে পারে। ২০০৪ সালে এই মসজিদ জাতীয় নজর কাড়ে, যখন এটি আযান প্রচারের জন্য আবেদন করে। এটি এই এলাকার অ-মুসলিমদের হতাশ করে, যাদের অধিকাংশ বহুদিনের পুরাতন পোলিশ ক্যাথোলিক জনগোষ্ঠী। প্রবক্তারা যুক্তি দেখান যে, এই এলাকার চার্চে আগে থেকেই জোরালো শব্দের বেল বাজান হয়, যদিও বিরোধীরা বলেন যে, এই চার্চ বেল অ-ধর্মীয়দের উদ্দেশ্যে বাজানো হয়। তারপরও কেউ মসজিদের আযান প্রচার থেকে বিরত রাখতে পারেনি, সিটি কাউন্সিল ২০০৪ সালের মে মাসে আযান প্রচারের অণুমতি প্রদান করেন। ঐ বছেরর পরবর্তী সময়ে, সিটি কাউন্সিল শহরের সব ধর্মীয় ধ্বনি শব্দসীমা নিরধারন করে শব্দদূষণ প্রবিধান সংশোধন করে। এই পর থেকে, ডেট্রয়েট শহরের অন্যন্য মসজিদে কোন ঘটনা ছাড়াই শব্দ করে আযান প্রচার চলছে। "Al-Islah Islamic Center ওয়েব্যাক মেশিনে আর্কাইভকৃত ৮ ডিসেম্বর ২০১৫ তারিখে" (). University of Michigan. Retrieved on December 4, 2015. John Leland (মে ৫, ২০০৪)। "Call to Prayer in Michigan Causes Tension"। New York Times। সংগ্রহের তারিখ ২০১১-০৩-৩১।  Islam প্রবেশদ্বার আল-ইসলাহ জামে মসজিদ (Archive) Angel, Cecil. "Hamtramck call to prayer dispute is largely forgotten" (). Detroit Free Press. March 16, 2006.
মাহমুদ শাহ দুররানি

মাহমুদ শাহ দুররানি (১৭৬৯ – ১৮ এপ্রিল ১৮২৯; পশতু, ফার্সি, উর্দু, আরবি: محمود شاہ درانی) ছিলেন দুররানি শাসক। ১৮০১ থেকে ১৮০৩ খ্রিষ্টাব্দ এবং ১৮০৯ থেকে ১৮১৮ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র ও আহমদ শাহ দুররানির নাতি ছিলেন। মাহমুদ শাহ জাতিগতদিক থেকে পশতুনদের দুররানি উপগোত্র পুপালজাইয়ের সাদুজাই শাখার সদস্য ছিলেন। মাহমুদ শাহ দুররানি তার পূর্বসূরি জামান শাহ দুররানির সৎ ভাই ছিলেন। ১৮০১ খ্রিষ্টাব্দের ২৫ জুলাই জামান শাহ ক্ষমতাচ্যুত হন। এরপর মাহমুদ শাহ ক্ষমতা লাভ করেন। ১৮০৩ খ্রিষ্টাব্দে তিনি ক্ষমতাচ্যুত হন। ১৮০৯ খ্রিষ্টাব্দে পুনরায় ক্ষমতা লাভ করলেও ১৮১৮ খ্রিষ্টাব্দে তিনি আবার ক্ষমতাচ্যুত হন। এর আগে মাহমুদ শাহকে তার পিতা ৮ বছর বয়সে হেরাত শাসনের জন্য মনোনীত করেছিলেন। ১৮২৯ খ্রিষ্টাব্দে মাহমুদ শাহ দুররানি মারা যান। দে স দুররানি সাম্রাজ্য "SBP MUSEUM & ART GALLERY"। www.sbp.org.pk। সংগ্রহের তারিখ ২০২২-০১-১২।  Noelle-Karimi 2014, পৃ. 127। উইকিমিডিয়া কমন্সে মাহমুদ শাহ দুররানি সংক্রান্ত মিডিয়া রয়েছে। The British Library – Chronology: from the emergence of the Afghan Kingdom to the Mission of Mountstuart Elphistone, 1747–1809 ওয়েব্যাক মেশিনে আর্কাইভকৃত ৭ সেপ্টেম্বর ২০১১ তারিখে Detailed genealogy
জামান শাহ দুররানি

জামান শাহ দুররানি, (পশতু, ফার্সি, উর্দু, আরবি: زماں شاہ درانی), (c. ১৭৭০ – ১৮৪৪) ছিলেন দুররানি শাসক। ১৭৯৩ থেকে ১৮০০ খ্রিষ্টাব্দ পর্যন্ত তিনি শাসন করেছেন। তিনি ছিলেন আহমদ শাহ দুররানির নাতি এবং তিমুর শাহ দুররানির পঞ্চম পুত্র। পিতা তিমুর শাহ দুররানির মৃত্যুর পর জামান শাহ ক্ষমতা গ্রহণ করেন। তিনি বারাকজাই প্রধান সর্দার পায়েন্দা খানের সহায়তায় তার প্রতিদ্বন্দ্বী ভাইদের পরাজিত করেন। তার শেষ প্রতিদ্বন্দ্বী মাহমুদের কাছ থেকে তিনি আনুগত্য আদায় করতে সক্ষম হন এবং তাকে হেরাতের গভর্নরের পদ দেয়া হয়। এর ফলে ক্ষমতা হেরাত ও কাবুলের মধ্যে বিভক্ত হয়ে পড়ে। এই বিভাজন শতাব্দীকাল ধরে টিকে ছিল। কাবুল ছিল ক্ষমতার মুল কেন্দ্র। অন্যদিকে হেরাত আধাস্বাধীন অবস্থায় ছিল। তার শাসনামলে তিনি তার পিতা তিমুর শাহ কর্তৃক বহিষ্কৃত আত্মীয়দের সম্মিলিত করার উদ্যোগ নেন। তার চাচা সাইফুল্লাহ খান দুররানিসহ কিছু আত্মীয় আকোরা খাট্টাকে (বর্তমান পাকিস্তানের খাইবার পাখতুনখোয়া) বসবাস করছিলেন। তাদের আফগানিস্তান ফিরে আসতে বলা হয়। তবে এতে সফল হওয়া যায়নি। সাইফুল্লাহ খানের মৃত্যুর পর ফয়জুল্লাহ খান পরিবারের প্রধান হন। ফয়জুল্লাহ খান পরিবারের সদস্য আবদুল্লাহ খান ও বশির আহমাদ খানের বদঅভ্যাস অপছন্দ করার কারণে আত্মীয়দের না জানিয়ে আকোরা খাট্টাক ত্যাগ করে বান্নু চলে যান।[তথ্যসূত্র প্রয়োজন] পরে স্ত্রীর মৃত্যুর পর আবদুল্লাহ খান ১৭৯১ খ্রিষ্টাব্দে কোহাত চলে আসেন। জামান শাহ ক্ষমতা বৃদ্ধির জন্য নিজ পরিবারের সদস্যদেরকে একত্রিত করার সর্বো‌চ্চ চেষ্টা চালিয়েছিলেন। তবে তাদের অনেকেই অজ্ঞাতে জীবন কাটাচ্ছিলেন। তার পিতার মত তিনিও ভারতে সাফল্য লাভের চেষ্টা করেছিলেন। কিন্তু শিখরা তার অভিযানকে প্রতিহত করে। এছাড়াও তিনি ব্রিটেনের সাথে সংঘর্ষে জড়িয়ে পড়েন। ব্রিটিশরা দুররানিদের আক্রমণের জন্য পারস্যের শাহকে উৎসাহিত করে যাতে জামান শাহ নিজ অঞ্চলের নিয়ন্ত্রণ রক্ষায় ব্যস্ত থাকেন। নিজ অঞ্চলে পরিস্থিতি প্রথমদিকে ভালো ছিল। তিনি মাহমুদকে হেরাত থেকে পারস্যে নির্বাসনে যেতে বাধ্য করেন। তবে মাহমুদ ফাতেহ খানের সাথে মিত্রতা গড়ে তোলেন এবং ১৮০০ খ্রিষ্টাব্দে তার সহায়তায় ক্ষমতা পান। এরপর জামান শাহ পেশাওয়ারের দিকে পালিয়ে যেতে চেয়েছিলেন। কিন্তু পথিমধ্যে তিনি ধরা পড়েন। তাকে অন্ধ করে কাবুলের বালা হিসার দুর্গে বন্দী করে রাখা হয়। তার জীবনের পরের অংশ বেশি জানা যায় না। তবে তিনি এরপর মৃত্যুর আগপর্যন্ত প্রায় ৪০ বছর বন্দী ছিলেন হতে পারে। Dalrymple, William (২০১৩)। Return of a King। Bloomsbury। আইএসবিএন 978-1-4088-3159-5। সংগ্রহের তারিখ ১৯ জুন ২০১৪।  উইকিমিডিয়া কমন্সে জামান শাহ দুররানি সংক্রান্ত মিডিয়া রয়েছে। The British Library – Chronology: from the emergence of the Afghan Kingdom to the Mission of Mountstuart Elphistone, 1747–1809 Encyclopædia Britannica – Zaman Shah (1793–1800)
বাংলাদেশ প্রাণিসম্পদ গবেষণা ইনস্টিটিউট

বাংলাদেশ প্রাণিসম্পদ গবেষণা ইনস্টিটিউট মৎস্য ও প্রাণিসম্পদ মন্ত্রণালয় এর অধীনে একটি জাতীয় গবেষণা প্রতিষ্ঠান। প্রতিষ্ঠানটি ঢাকার সাভারে অবস্থিত। ১৯৮৪ সালে রাষ্ট্রপতির ২৮ নং অধ্যাদেশ জারির মাধ্যমে প্রতিষ্ঠিত হয় বাংলাদেশ প্রাণিসম্পদ গবেষণা ইনস্টিটিউট। প্রতিষ্ঠানটি এর কার্যক্রম শুরু করে ১৯৮৬ সালে। দেশের প্রাণিসম্পদ উন্নয়নের সমস্যা চিহ্নিতকরণ এবং গবেষণার মাধ্যমে সেগুলোর সমাধানে জ্ঞান ও প্রযুক্তি উদ্ভাবন। প্রাণিসম্পদের জাত সংরক্ষণ ও উন্নয়ন এবং স্বাস্থ্য, পুষ্টি, খাদ্য ও বাসস্থান এবং ব্যাবস্থাপনা বিষয়ে টেকসই প্রযুক্তি উদ্ভাবন। দেশি ও বিদেশি জাতের ঘাসসংরক্ষণ, উন্নয়ন এবং খামারিদের মাঝে সিড কাটিং বিতরণ এবং ভেষজ স্বাস্থ্যপ্রযুক্তি উদ্ভাবন। প্রাণিজ পণ্য তৈরি, সংরক্ষণ, উন্নয়ন এবং মূল্য সংযোজন প্রযুক্তি উদ্ভাবন। খামারি পর্যায়ে প্রাণিসম্পদ প্রযুক্তির প্রাথমিক সম্প্রসারণ, প্রশিক্ষণ প্রদান এবং গণমাধ্যমে প্রচার ও প্রসারে সহায়তাকরণ। বিএলআরআই এর প্রধান কার্যালয়ে ১০টি গবেষণা বিভাগ ও ১টি সেবা ও সহায়তা বিভাগ রয়েছে। গবেষণা বিভাগগুলো হলো: প্রাণী উৎপাদন গবেষণা বিভাগ পোল্ট্রি উৎপাদন গবেষণা বিভাগ প্রাণিস্বাস্থ্য গবেষণা বিভাগ ছাগল উৎপাদন গবেষণা বিভাগ ভেড়া উৎপাদন গবেষণা বিভাগ মহিষ উৎপাদন গবেষণা বিভাগ বায়োটেকনোলজি বিভাগ আর্থ-সামাজিক গবেষণা বিভাগ ফার্মিং সিস্টেম রিসার্চ বিভাগ প্রশিক্ষণ, পরিকল্পনা ও পরীক্ষণ বিভাগ জেনেটিক্স অ্যান্ড ব্রিডিং ফিডস, ফিডার অ্যান্ড নিউট্রিশন জীব-প্রযুক্তি, পরিবেশ ও জলবায়ু পরিবর্তন পোল্ট্রি ও প্রাণী রোগ ও স্বাস্থ্য আর্থ-সামাজিক ও ফার্মিং সিস্টেম মূল কাজ বা দায়িত্ব পালন ছাড়াও বাংলাদেশ প্রাণিসম্পদ গবেষণা ইনস্টিটিউট জরুরি প্রয়োজনে সেবা প্রদান করে থাকে যা আপদকালিন সেবা নামে পরিচিত। সেবাগুলো হল: প্রাকৃতিক দুর্যোগের সময় এবং পরবর্তীকালে প্রাণিখাদ্য ও চিকিৎসা সহায়তা প্রদান। জনগুরুত্বপূর্ণ ও জরুরি প্রয়োজনে সরকারি নির্দেশে খাদ্য ও প্রাণিস্বাস্থ্য বিষয়ক নমুনা সংগ্রহ, বিশ্লেষণ ও করনীয় বিষয় নির্ধারণ এবং খামারি ও উদ্যোক্তাদের সহায়তা প্রদান। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং "পটভূমি, বিএলআরআই" (পিডিএফ)। blri.gov.bd। সংগ্রহের তারিখ ২০২২-০৯-০৪।
সাইবার ক্যাফে

সাইবার ক্যাফে হল এমন একটি জায়গা যেখানে উপযুক্ত ফি গ্রহণপূর্বক জনসাধারণকে ইন্টারনেটসংযুক্ত যন্ত্র ব্যবহার করতে দেওয়া হয়।এই উপযুক্ত ফি সাধারণত হিসেব করা হয় কত সময় ধরে সে ইন্টারনেট ব্যবহার করেছে তার উপর। দক্ষিণ কোরিয়ায় সর্বপ্রথম ইলেক্ট্রনিক ক্যাফে নামে ১৯৮৮ সালের মার্চে হাঙ্গিক বিশ্ববিদ্যালয়ের সামনে আহন সাং চু এবং সিউলে কিউম নুরী দ্বারা অনলাইন ক্যাফে খোলা হয়।এতে টেলিফোন লাইন দ্বারা ইন্টারনেটের সঙ্গে সংযুক্ত দুটি ১৬ বিটের কম্পিউটার ছিল।অনলাইন সেবা গ্রাহকদের ইলেক্ট্রনিক ক্যাফেতে অফলাইন সভা বসত, যেটি অনলাইন এবং অফলাইন কর্মকান্ডের সংযোগ হিসেবে কাজ করত।কোরিয়াতে অনলাইন ক্যাফের শুরুটা অন্যান্য দেশের চেয়ে ২-৩ বছর পূর্বে ছিল। যুক্তরাষ্ট্রে অনলাইন ক্যাফে চালু হয় ১৯৯১ সালের জুলাইতে ওয়েন গ্রেগরীর হাতে সান ফ্রান্সিসকোয়, যখন সে এসএফ নেট নামে অনলাইন ক্যাফে খোলে।গ্রেগরী সান ফ্রান্সিসকো উপসাগরীয় অঞ্চলের কফি হাউসগুলোতে ২৫ কয়েন কম্পিউটার টার্মিনাল ডিজাইন, নির্মাণ এবং চালু করে।ক্যাফে টার্মিনালগুলো ৩২ লাইনের বুলেটিন বোর্ড লাগাতো যেখানে ইন্টারনেটের বিভিন্ন ইমেইল ও অন্যান্য সুবিধাসমূহ লেখা থাকতো। ১৯৯৪ সালের পূর্বে পূর্ণ ইন্টারনেট এক্সেস সুবিধাসম্পন্ন ক্যাফে (এবং সাইবার ক্যাফে নামটি) আবিষ্কার করেন ইভান পোপ। ১৯৯৪ সালের জুনে, দ্যা বাইনারি ক্যাফে, কানাডার প্রথম ক্যাফে চালু হয় টরোন্টোতে। আইসিএ ইভেন্টে আংশিকভাবে অনুপ্রাণিত হয়ে সাইবেরিয়া নামে ইংল্যান্ডের লন্ডনে ১৯৯৪ সালের ১লা সেপ্টেম্বর এমন একটি বাণিজ্যিক প্রতিষ্ঠান স্থাপিত হয়।১৯৯৫ সালের জানুয়ারীতে, লন্ডনের কেম্ব্রীজে সিবিওয়ান ক্যাফে নামক আজ পর্যন্ত যুক্তরাজ্যের বৃহত্তম ক্যাফে প্রতিষ্ঠিত হয়। ইন্টারনেট ক্যাফের মূল উদ্দেশ্য হলো জনগণকে সেবা দেওয়ার পাশাপাশি ব্যবসা করা। এজন্য সব ক্যাফেতেই ওয়াইফাই লাগানো থাকে। এখানে প্রতি ঘণ্টায় টাকার হার হিসাব করা হয়। এতে ইন্টারনেটসংক্রান্ত সব ধরনের কাজ করা সম্ভব। "সাইবার ইন্টারনেটের ইতিহাস জাদুঘর"। Eng.i-museum.or.kr। ২০০৯-০৯-২৪। ৯ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০১৩-১১-০২।  "SFnet Archive | Coffee Bar Network"। Sfnet.org। ২০১২-০২-১৯ তারিখে মূল থেকে আর্কাইভ করা। সংগ্রহের তারিখ ২০১২-০২-০৪।  Paul Mulvey (১৯৯৪-১২-০৬)। "Coffee and a byte?"। The Bulletin (Australia)। ৮ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২০ জুন ২০১০।  উইকিমিডিয়া কমন্সে সাইবার ক্যাফে সংক্রান্ত মিডিয়া রয়েছে। কার্লিতে Cybercafes (ইংরেজি)
চৌরঙ্গী (উপন্যাস)

চৌরঙ্গী হল বাঙালি লেখক শংকরের একটি বাংলা উপন্যাস। এটি ১৯৬২ সালে প্রথম প্রকাশিত হয়েছিল। উপন্যাসটি জনপ্রিয়তা অর্জন করে এবং বিভিন্ন ভারতীয় ভাষায় অনূদিত হয়। এই উপন্যাস অবলম্বনে একটি চলচ্চিত্র নির্মিত হয়েছে একটি নাটকও রচিত হয়েছে। এই উপন্যাসটিকে শংকরের সবচেয়ে জনপ্রিয় রচনা এবং বাংলা সাহিত্যের একটি ধ্রুপদী উপন্যাস মনে করা হয়। অরুণাভ সিনহা উপন্যাসটি ইংরেজিতে অনুবাদ করেন। অনুবাদটি ২০০৭ সালে ভোডাফোন ক্রসওয়ার্ড বুক প্রাইজ জয় করে। এছাড়া ২০১০ সালে উপন্যাসটি ইন্ডিপেনডেন্ট ফরেন ফিকশন প্রাইজও জয় করে। এই উপন্যাসের প্রেক্ষাপট ১৯৫০-এর দশকের কলকাতার চৌরঙ্গী অঞ্চল। উপন্যাসের কথক একজন উচ্চাকাঙ্ক্ষী যুবক। সে এক ইংরেজ ব্যারিস্টারের কাছে সচিবের চাকরি করত। কিন্তু সেই ব্যারিস্টারের অকালমৃত্যুর পর সে বেকার হয়ে পড়ে। তাকে দরজায় দরজায় ঘুরে কাগজ ফেলার ঝুড়ি বিক্রির পেশা গ্রহণ করতে হয়। একদিন এলাকার পার্কে বসে সে যখন নিজের অনিশ্চিত ভবিষ্যতের কথা ভাবছে, সেই সময় তার বন্ধু বায়রনের সঙ্গে তার দেখা হয়। বন্ধুটি তার হতদরিদ্র অবস্থা দেখে বিস্মিত হয় এবং শহরের সবচেয়ে পুরনো ও খ্যাতনামা হোটেলে শাহজাহানে তাকে একটি কাজ জোগাড় করে দেয়। হোটেলের চিফ রিসেপশনিস্ট স্যাটা বোস অল্প কিছুদিনের মধ্যে তার বন্ধুতে পরিণত হয়। কিছুদিন টাইপিস্টের কাজ করার পর সে স্যাটা বোসের প্রধান অ্যাসিস্ট্যান্ট হয়। সে হয়ে ওঠে স্যাটা বোসের সবচেয়ে বিশ্বস্ত ব্যক্তি। ম্যানেজার মার্কো পোলো তার কাজে খুশি হয়ে তার দায়িত্ব বাড়িয়ে দেন। উপন্যাসের ঘটনা গড়িয়ে চলে অতিথি, বিনোদনকারী ও শাহজাহানে প্রায়শই আসা লোকেদের কেন্দ্র করে। তবে হোটেলের বেশ কয়েকজন কর্মচারীও উপন্যাসে সমান গুরুত্ব পান। এই উপন্যাস থেকে কলকাতার উচ্চবিত্ত সমাজের নোংরা দিকটি ফুটে ওঠে। এই সমাজের লোভ, অপকর্ম ও লজ্জাজনক ব্যবহার প্রথম দিকে সেই যুবককে অবাক করেছিল। অচিরেই এই সবে সে ক্লান্ত ও বিরক্ত হয়ে উঠল। কলকাতার কর্মী ও বেকার সমাজের দারিদ্রও এই উপন্যাসে স্পষ্টভাবে প্রতিফলিত হয়েছে। এই উপন্যাসের কেন্দ্রে রয়েছে প্রেম। এই প্রেম হোটেলের অতিথি ও কর্মচারীদের মধ্যে দেখানো হয়েছে এবং এর পরিণতি প্রায়শই গড়িয়েছে বিয়োগান্তক দিকে। Romesh Gunesekera (২০০৯-০৪-১৮)। "Review: Chowringhee by Sankar | Books"। London: The Guardian। সংগ্রহের তারিখ ২০১২-০১-২৪।  "Chowringhee by Sankar"। Neel Mukherjee। ২০০৯-১২-১০। ২০১১-০১-৩১ তারিখে মূল থেকে আর্কাইভ করা। সংগ্রহের তারিখ ২০১২-০১-২৪।  Sponsored by (২০১১-০৩-২৫)। "Found in translation: Revisiting "Chowringhee""। The Economist। সংগ্রহের তারিখ ২০১২-০১-২৪।  "Behind the scenes stories from Shankar's iconic novel 'Chowringhee'"। TwoCircles.net। সংগ্রহের তারিখ ২০১২-০১-২৪।
তিমুর শাহ দুররানি

তিমুর শাহ দুররানি (পশতু, ফার্সি, উর্দু, আরবি: ‌ تیمور شاہ درانی ; ১৭৪৮ – ১৮ মে ১৭৯৩) ছিলেন দুররানি সাম্রাজ্যের দ্বিতীয় শাসক। ১৭৭২ খ্রিষ্টাব্দের ১৬ অক্টোবর থেকে ১৭৯৩ খ্রিষ্টাব্দে মৃত্যুর আগ পর্যন্ত তিনি শাসক ছিলেন। তিনি ছিলেন আহমদ শাহ দুররানির জ্যেষ্ঠ পুত্র। তিমুর শাহ ১৭৪৮ খ্রিষ্টাব্দে মাশহাদে জন্মগ্রহণ করেছেন।[তথ্যসূত্র প্রয়োজন][পৃষ্ঠা নম্বর প্রয়োজন] তিনি মুঘল সম্রাট দ্বিতীয় আলমগীরের কন্যাকে বিয়ে করেছিলেন ফলে ক্ষমতায় তার দ্রুত উত্থান হয়। বিয়ের উপহার হিসেবে তিনি সিরহিন্দ শহরটি পেয়েছিলেন। পরে তাকে পাঞ্জাব, কাশ্মির ও সিরহিন্দের গভর্নর হন। তিনি তার অভিভাবক উজির ও সেনাপতি জাহান খানের তত্ত্বাবধানে লাহোর থেকে শাসন পরিচালনা করেছেন। ১৭৫৭ এর মে থেকে ১৭৫৮ এর এপ্রিল পর্যন্ত এই অঞ্চলগুলো তার অধীনে ছিল। তিনি গোহালওয়ারের যুদ্ধে শিখদের কাছে পরাজিত হয়েছিলেন। শিখরা জুলুন্দুর দোয়াবের গভর্নর আদিনা বেগ খানের সহায়তা পেয়েছিল। এছাড়া মারাঠা পেশোয়া রঘুনাথ রাও তাদের সহায়তা করেছিলেন। ফলে তিমুর শাহ ও জাহান খান পাঞ্জাব থেকে বিতাড়িত হন। তিমুর শাহ তার রাজধানী কান্দাহার থেকে কাবুলে স্থানান্তর করেছিলেন। পাশাপাশি ১৭৭৬ খ্রিষ্টাব্দে পেশাওয়ারকে শীতকালীন রাজধানী করা হয়। তিমুর শাহ দুররানি ১৭৯৩ খ্রিষ্টাব্দে মারা যান। এরপর তার পঞ্চম পুত্র জামান শাহ দুররানি শাসক হন। কাবুলে তাকে দাফন করা হয়েছে। এখানে তার সমাধি মাকবারা-ই-তিমুর শাহ অবস্থিত। Timur Shah, Ruler of Afghanistan. Caroe, Olaf (1957) The Pathans. William Dalrymple Return of a King: The Battle for Afghanistan pp 9 Bloomsbury Publishing, 4 feb. 2013 আইএসবিএন ১৪০৮৮২৮৪৩X উইকিমিডিয়া কমন্সে তিমুর শাহ দুররানি সংক্রান্ত মিডিয়া রয়েছে। An old portrait of Timur Shah Durrani Britannica - Timur Shah (ruler of Afghanistan) The British Library - Chronology: from the emergence of the Afghan Kingdom to the Mission of Mountstuart Elphistone, 1747-1809
অসমীয়া ভাষার উল্লেখযোগ্য কবিদের তালিকা

অসমীয়া ভাষার অতীত এবং বৰ্তমান সময়ের বিখ্যাত কবিদের এই পাতায় স্থান দেয়া হয়েছে। আসামের প্ৰসিদ্ধ ব্যক্তিদের তালিকা আসামের সাহিত্যিকদের তালিকা অসমীয়া অভিনেতা অভিনেত্ৰীদের তালিকা আসামের মুখ্যমন্ত্ৰীদের তালিকা আসামের রাজ্যপালদের তালিকা টেমপ্লেট:আসামের প্ৰসিদ্ধ ব্যক্তি
ভরতনাট্যম

ভরতনাট্যম ভারতীয় শাস্ত্রীয় নৃত্যকলাবিশেষ। দক্ষিণ ভারতের তামিলনাড়ু রাজ্যে এ নৃত্যকলার উৎপত্তি হয়েছে বলে ধারণা করা হয়। ভারতীয় শাস্ত্রীয় নৃত্যের প্রধান চারটি ধারার একটি। বাকি তিনটি হচ্ছে কত্থক, কথাকলি, মণিপুরী। ভরতনাট্যম ভাব, রাগ ও তালের অপূৰ্ব সমন্বয় ঘটিয়েছে। অনেকের মতে এই তিনটা শব্দের প্ৰথম বৰ্ণকে নিয়ে ভরতনাট্যম শব্দের সৃষ্টি হয়েছে। অন্য‌ অনেকে মনে করে যে ভরত মুনি এর প্ৰবৰ্তন করেছিলেন বলে এই নৃত্যকলার নাম ভরতনাট্যম হয়। অন্যান্য ভারতীয় নৃত্যধারার তুলনায় ভরতনাট্যমের ভাবধারা মূলত ধৰ্মভিত্তিক ও দেবতাকেন্দ্ৰিক।ভরত মুনির লেখা নাট্যশাস্ত্র গ্রন্থে ভরতনাট্যম নাচের কিছু কৌশল, মুদ্ৰা ও সংজ্ঞা বর্ণনা রয়েছে। মহাদেব শিবকে এই নৃত্যশৈলীর ভগবান মানা হয়। আজ ভরতনাট্যম বিশ্বের অন্যতম জনপ্রিয় নৃত্যশৈলী। প্ৰথম দিকে মন্দিরের দেবদাসীরা এ নৃত্য মন্দিরে পরিবেশন করত। ষষ্ঠদশ শতকে দেবদাসী প্ৰথা লোপ পাওয়ার পর ভরতনাট্যম চৰ্চা কমে যায়। ঊনবিংশ শতকের দ্বিতীয়াৰ্ধে চিন্নায়া, পুন্নিয়া, ভাদিভেলু ও শেরনন্দম name চারজন প্ৰতিভাবান নৰ্তক ভাই অনেক অনুসন্ধান করে ‘দাসী আট্টম’ নামেও পরিচিত এই নৃত্যকলাকে উদ্ধার করে। সেগুলো জনপ্ৰিয় হয়ে ভরতনাট্যম নামে প্ৰসিদ্ধ হয়। ভরতনাট্যম সাধারণ নারীরা পরিবেশন করে যদিও পরম্পরাগত ভাবে এই নৃত্যের গুরু পুরুষ হয়। ভরতনাট্যম নৃত্য পূৰ্ণাঙ্গ রুপে পরিবেশন করতে প্ৰায় দুঘণ্টা সময় লাগে। এই নৃত্যের ছটি ভাগ আছে। সেগুলি হ’ল: আলারিপ্পু, যতিস্বরম, শব্দম, বৰ্ণম, অভিনয়ম ও তিল্লানা। এই নৃত্য আংগিক ও রস বিচারে নারীর কামনা, আনন্দ ও বিচ্ছেদ সংবলিত শৃংগার রসের নাচ। নৃত্যের মূল চরিত্ৰ কৃষ্ণ যদিও বিষ্ণু ও শিব এর উদ্দেশ্যেও নৃত্য আছে। এই নৃত্যের শুরুতে গান গাওয়া হয়। আনুষংগিক বাদ্য হিসাবে থাকে বীণা, মৃদঙ্গ, বাঁশি, বেহালা, মন্দিরা প্রভৃতি। ভরতনাট্যম নৃত্যের বিশিষ্ট পোশাক আছে। শাড়িকে এই নৃত্যে ধুতির মত করে পরা হয়। মীনাক্ষী সুন্দরম পিল্লাই টি বালাসরস্বতী রুক্মিনী দেবী যামিনী কৃষ্ণমূৰ্তি শান্তা রাও International Tamil Language Foundation (২০০০)। The Handbook of Tamil Culture and Heritiage। Chicago: International Tamil Language Foundation। পৃষ্ঠা 1201।  bharata-natya - Britannica Online Encyclopedia Samson, Leela (১৯৮৭)। Rhythm in Joy: Classical Indian Dance Traditions। New Delhi: Lustre Press Pvt. Ltd.। পৃষ্ঠা 29।  Banerjee, tProjesh (১৯৮৩)। Indian Ballet Dancing। New Jersey: Abhinav Publications। পৃষ্ঠা 43।  Bowers, Faubion (১৯৬৭)। The Dance in India। New York: AMS Press, Inc.। পৃষ্ঠা 13 & 15।  উইকিমিডিয়া কমন্সে ভরতনাট্যম সংক্রান্ত মিডিয়া রয়েছে। কার্লিতে ভরতনাট্যম (ইংরেজি)
মহিমাগঞ্জ মহিলা কলেজ

মহিমাগঞ্জ মহিলা কলেজ (ইংরেজি: Mahimaganj Women's College) মহিমাগঞ্জ ইউনিয়ন এ অবস্থিত একটি শিক্ষাপ্রতিষ্ঠান। মহিমাগঞ্জ মহিলা কলেজ ১৯৯৯ খ্রীষ্টাব্দে প্রতিষ্ঠা লাভ করে। নারী শিক্ষার উপর গুরুত্ব দিতে এই মহিলা শিক্ষাপ্রতিষ্ঠানটি প্রতিষ্ঠা করা হয়। কলেজটিতে বর্তমানে বিজ্ঞান, মানবিক এবং বাণিজ্য বিভাগ চালু আছে । স্কাউটিং খেলাধুলা বিতর্ক সাংস্কৃতিক অনুষ্ঠান শিক্ষা সফর ইত্যাদি বাংলাদেশের কলেজের তালিকা "মহিমাগঞ্জ মহিলা কলেজ"। gaibandha.gov.bd। সংগ্রহের তারিখ ২০১৫-১২-০৭। [স্থায়ীভাবে অকার্যকর সংযোগ] http://socialmirror24.com/%E0%A6%AE%E0%A6%B9%E0%A6%BF%E0%A6%B2%E0%A6%BE-%E0%A6%95%E0%A6%B2%E0%A7%87%E0%A6%9C%E0%A7%87%E0%A6%B0-%E0%A7%AA%E0%A6%A4%E0%A6%B2%E0%A6%BE-%E0%A6%AD%E0%A6%AC%E0%A6%A8-%E0%A6%A8%E0%A6%BF%E0%A6%B0/#.VmsKcF2t-o8[স্থায়ীভাবে অকার্যকর সংযোগ] মহিলা কলেজের ৪তলা ভবন নির্মাণ
রবীন্দ্র সরকার

রবীন্দ্র সরকার (ইংরেজি: Rabindra Sarkar)একজন আসামের বিশিষ্ট কবি৷তার ধূলিয়ারি ভরির সাঁচ নামক কবিতা সংকলনের জন্য ২০১৩ সালে তিনি সাহিত্য একাডেমী পুরস্কার লাভ করেন৷ পুরস্কার হিসেবে তামার প্লেট, একটা সনদ ও এক লক্ষ টাকা প্রদান করা হয়। রবীন্দ্র সরকার আসামে ভারতীয় জীবন বীমার মাধ্যমে কৰ্মজীবন শুরু করেন৷ ১৯৯৭ সালে তিনি কলকাতায় চলে যান এবং সেখানে স্থায়ীভাবে বসবাস শুরু করেন। ২০০০ সালে তিনি অবসর গ্ৰহণ করেন৷ "দৈনিক বাতৰি কাকতত প্ৰকাশিত বাতৰি"। ২২ জানুৱাৰী, ২০১৪। ২৮ জুন ২০০৬ তারিখে মূল থেকে আর্কাইভ করা। সংগ্রহের তারিখ 22 জানুৱাৰী 2014।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "আমাৰ অসম কাকতত প্ৰকাশিত বাতৰি"। ২২ জানুৱাৰী, ২০১৪। ১১ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ 22 জানুৱাৰী 2014।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "টাইমছ অৱ ইণ্ডিয়া-(ক)"। সংগ্রহের তারিখ জানুৱাৰী 23, 2014।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "দ্য আসাম ট্ৰিবিউন"। সংগ্রহের তারিখ জানুৱাৰী 23, 2014।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "নেট ইণ্ডিয়ান"। সংগ্রহের তারিখ জানুৱাৰী 23, 2014।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "টাইমছ অৱ ইণ্ডিয়া-(খ)"। সংগ্রহের তারিখ জানুৱাৰী 23, 2014।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "দৈনিক জনমভূমি কাকতত প্ৰকাশিত বাতৰি"। ২২ জানুৱাৰী, ২০১৪। ২৯ জুন ২০১৫ তারিখে মূল থেকে আর্কাইভ করা। সংগ্রহের তারিখ 22 জানুৱাৰী 2014।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) Assamese poet Rabindra Sarkar gets Sahitya Akademi award
হরিবর বিপ্র

চতুৰ্দশ শতাব্দীর অসমীয়া কবিদের মধ্য হরিবর বিপ্ৰ বা হরিহর বিপ্ৰ অন্যতম। তিনি কামতাপুরের রাজা দুৰ্লভনারায়ণের পৃষ্ঠপোষকতা পেয়েছিলেন৷ 'বব্ৰুবাহনর যুদ্ধ' (বব্ৰুবাহ পৰ্ব) কাব্যগ্রন্থে তিনি তার নিজস্ব আত্মপরিচয় তুলে ধরেছেন : জয় জয় নৃপবর দুৰ্লভনারায়ণ রাজা      কামাখ্যা গোঁসানী দেন্ত বর ৷ সপুত্ৰ সবান্ধবে নিতে সবান্ধবে মনোনীতে      জীবন্ত সহস্ৰ বৎসর ৷৷ তাহার রাজ্যত গত সৰ্বজন মনোনীত      অশ্বমেধ পদমধ্যে সার ৷ বিপ্ৰ হরিহর কবি হরির চরণ সেবি      পদবন্ধে করিলো প্ৰচার ৷৷ হরিবর বিপ্ৰর ভাষা সমসাময়িক অন্যান্য কবিদের ‍থেকে অৰ্বাচীন৷ কবির গৌরীর চরণ সেবা করিলেও বিষ্ণুর প্ৰতিও তিনি সমানে ভক্তি প্ৰদৰ্শন করেন এবং বিষ্ণুকে দেবশ্ৰেষ্ঠ বলে অনেক জায়গায় উল্লেখ করেছেন।৷ অসমীয়া সাহিত্য অসমীয়া ভাষার উল্লেখযোগ্য কবিদের তালিকা অসমীয়া সাহিত্যৰ সমীক্ষাত্মক ইতিবৃত্ত। (অসমীয়া ভাষায়) প্ৰকাশক - প্ৰতিমা দেৱী। লেখক - সত্যেন্দ্ৰনাথ শৰ্মা, ১৯৯৬, গুৱাহাটী, পৃষ্ঠা ৫৭-৫৯
মফিজুদ্দিন আহমদ হাজারিকা

মফিজুদ্দিন আহমদ হাজারিকা (৩০/৮/১৮৭০ - ২৯/১০/১৯৫৮) বিংশ শতাব্দির প্রথম দিকের একজন অসমীয়া কবি ও সাহিত্যিক। তিনি বিখ্যাত কবিতা গ্রন্থ জ্ঞান মালিনী'র রচয়িতা। তিনি ১৯৩০ সালে গোলাঘাটে অনুষ্ঠিত অসম সাহিত্য সভার অধিবেশনের সভাপতি ছিলেন। ১৯১৩ সালে শিবসাগরে অনুষ্ঠিত "ছাত্ৰ সভা"র সভাপতিত্ব করেন। অসম সরকার এর কাছ থেকে তিনি সাহিত্যিক সম্মাননা লাভ করেন। মফিজুদ্দিন আহমদ হাজারিকার পিতার নাম হিম্মতুদ্দিন আহমদ। তার পিতৃপুরুষ অসম বুরঞ্জীর খ্যাত বাঘ হাজারিকার বংশধর। তিনি ডিব্ৰুগড়ে জন্মগ্রহণ করেন । ডিব্ৰুগড়ে পড়া-শুনা করে তিনি সরকারী হাইস্কুল থেকে ১৮৯২ সালে এন্ট্রান্স পরীক্ষা দেন। কিন্তু পরীক্ষায় উত্তীৰ্ণ হতে না পারায় তার লেখাপড়ার ইতি ঘটে। ১৮৯৩ সালে মফিজুদ্দিন আহমদ হাজারিকা উত্তর লক্ষীমপুর এ ফরেষ্টার হিসেবে কাজে যোগদান করেন। তিনবছর এই কাজ করার পর ১৮৯৬ সালে তিনি লক্ষ্মীপুরের কাছে আমোলা হিসেবে যোগদান করেন। ১৯০২ সালে ডিব্ৰুগড় কাছারীতে বদলি হন। অবসর বয়সে তিনি সিভিল পদবীতে ভূষিত হন। ১৯২৬ সালে তিনি অবসর নেন । ১৮৯৬ সালে তার বিখ্যাত কবিতা গ্রন্থ জ্ঞান মালিনী প্ৰকাশিত হয়। অন্য আরেকটা কবিতা গ্রন্থ তত্ব পারিজাত। এই কবিতা গ্রন্থে মাত্ৰ চারটা কবিতা পাওয়া যায়। ১৯০৪ থেকে ১৯৩৪ সাল পর্যন্ত সুদীৰ্ঘ ৩০ বছর কাল ধরে মফিজুদ্দিন আহমদ হাজারিকা ডিব্ৰুগড় সাহিত্য সভার সম্পাদক ছিলেন। ১৯১৩ সালে শিবসাগরে অনুষ্ঠিত ছাত্ৰ সভার সভাপতিত্ব করেছিলেন। ১৯৩০ সালে গোলাঘাটে অনুষ্ঠিত হওয়া অসম সাহিত্য সভার সভাপতিত্ব করেছিলেন। এজন্য তিনি সাহিত্যিক পেনসন লাভ করেন। বৰ্মন, শিবনাথ (২০০০). অসমীয়া জীবনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুয়াহাটী. পৃষ্ঠা: ২১৪-২১৫ Axom Xahitya Xabha (The Literary Society of Assam). www.assam.org সংগ্রহের তারিখ: ১০-১২-২০১২ Presidents of Asam Sahitya Sabha since 1917. www.asamsahityasabha.com ওয়েব্যাক মেশিনে আর্কাইভকৃত ২৯ জানুয়ারি ২০১৩ তারিখে। সংগ্রহের তারিখ: ১০-১২-২০১২